3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

บริษัทประกอบธุรกิจผลิตเสื้อผ้าสำเร็จรูป เพื่อจำหน่ายทั้งในและต่างประเทศ
โดยได้รับสิทธิ์ให้เป็นผู้ผลิตสินค้าที่มีชื่อเสียงและมีคุณภาพเป็นที่ยอมรับกันอย่างแพร่หลาย
สินค้าที่ผลิตจำหน่าย ได้แก่

1. ผลิตภัณฑ์เสื้อผ้าบุรุษ : ประกอบด้วย เสื้อเชิ้ต เสื้อยืด กางเกง ชุดสูท ฯลฯ
ภายใต้เครื่องหมายการค้า Arrow , Lacoste , BSC

2.  ผลิตภัณฑ์เสื้อผ้าสตรี : ประกอบด้วย เสื้อเชิ้ต เสื้อยืด กางเกง ชุดสูท กระโปรง ฯลฯ
    ภายใต้

เครื่องหมายการค้า Lacoste , St.Andrews

3.  ผลิตภัณฑ์เสื้อผ้าเด็ก : ที่บริษัทผลิตในปัจจุบัน ได้แก่ ผลิตภัณฑ์ภายใต้เครื่องหมายการค้า
    Fusen

Usagi , St.Andrews , Stream line

4.  ผลิตภัณฑ์ชุดว่ายน้ำ : บริษัทฯ ผลิตชุดว่ายน้ำซึ่งเป็นที่รู้จักและได้มาตรฐานสากล ภายใต้เครื่อง

หมายการค้า Arena , St.Andrews , BSC , Stream line

5.  ผลิตภัณฑ์อื่น : ประกอบด้วย ชุดวอร์ม ชุดกีฬา Tracksuit Blazer Jacket และ ชุดนอน
    ซึ่งจะ

ผลิตภายใต้เครื่องหมายการค้าทั้งในและต่างประเทศ เช่น Arrow , Lacoste
และเครื่องหมายการค้าตามคำสั่งซื้อของลูกค้าต่างประเทศ

สิทธิอื่น ๆ

อายุและผลการสิทธิบัตร เครื่องหมายการค้า ใบอนุญาต สัมปทานและสิทธิพิเศษอื่น ๆ
ที่มีความสำคัญต่อการดำเนินงานของบริษัท

- เครื่องหมายการค้า “ARROW” เป็นสัญญาซึ่งทำระหว่างบริษัท ประชาอาภรณ์ จำกัด (มหาชน)
กับบริษัท ธนูลักษณ์ จำกัด (มหาชน) โดยทำสัญญาครั้งละ 5 ปี ซึ่งสัญญาจะหมดอายุในปี 2547

(โดยจะชำระค่า ROYALTY เป็นรายเดือน)

- เครื่องหมายการค้า “FUSEN USAGI” เป็นสัญญาซึ่งทำระหว่างบริษัท ประชาอาภรณ์ จำกัด
(มหาชน) กับ FUSEN USAGI CORPORATION โดยทำสัญญาครั้งละ 5 ปี ซึ่งสัญญาจะหมดอายุในปี
2547 (โดยจะชำระค่า ROYALTY เป็นรายไตรมาส)

- เครื่องหมายการค้า “LACOSTE” เป็นสัญญาที่ทำระหว่าง บริษัท ประชาอาภรณ์ จำกัด (มหาชน)
กับ Devanlay S.A., โดยทำสัญญาครั้งละ 3 ปี ซึ่งสัญญาจะหมดอายุในปี 2544 (โดยจะชำระค่า
ROYALTY เป็นรายไตรมาส) และในเดือนธันวาคม 2544
ได้ดำเนินการต่ออายุสัญญาเป็นที่เรียบร้อยแล้ว สัญญาจะหมดอายุในปี 2547

- เครื่องหมายการค้า “ ELLE” เป็นสัญญาซึ่งทำระหว่าง บริษัท ประชาอาภรณ์ จำกัด (มหาชน)
กับบริษัท สหพัฒนาอินเตอร์โฮลดิ้ง จำกัด (มหาชน) โดยทำสัญญาครั้งละ 2 ปี
ซึ่งสัญญาจะหมดอายุในปี 2546 (โดยจะชำระค่า ROYALTY เป็นรายเดือน)

- เครื่องหมายการค้า “ BSC” เป็นสัญญาซึ่งทำระหว่าง บริษัท ประชาอาภรณ์ จำกัด (มหาชน)
กับบริษัท ไอ.ซี.ซี.อินเตอร์เนชั่นแนล จำกัด (มหาชน) โดยทำสัญญาครั้งละ 3 ปี
ซึ่งสัญญาจะหมดอายุในปี 2546

(โดยจะชำระค่า ROYALTY เป็นรายเดือน)

บัตรส่งเสริมการลงทุน

บริษัทฯ ได้รับสิทธิและประโยชน์จากบัตรส่งเสริมการลงทุนตาม พ.ร.บ.ส่งเสริมการลงทุน พ.ศ.
2520 ในกิจการประเภท 3.2 การทอหรือถักผ้า และประเภท 3.6 การผลิตเสื้อผ้าสำเร็จรูป
ซึ่งได้รับสิทธิประโยชน์ ตามมาตรา 25, 26, 31, 34, 35 (2), (3), (4) และมาตรา 37

- มาตรา 31 บริษัทฯ ได้รับยกเว้นภาษีเงินได้นิติบุคคล

: สาขาลำพูน ได้รับยกเว้นภาษีเงินได้นิติบุคคล เป็นเวลา 8 ปี นับตั้งแต่วันที่เริ่มมีรายได้

ตั้งแต่วันที่ 31 กรกฏาคม 2538 ถึง 30 กรกฏาคม 2546

:สาขากบินทร์บุรี ได้รับยกเว้นภาษีเงินได้นิติบุคคล เป็นเวลา 8 ปี นับตั้งแต่วันที่เริ่มมีรายได้

ตั้งแต่วันที่ 3 มกราคม 2540 ถึง 2 มกราคม 2548

:สาขาเวลโกรว์ ได้รับยกเว้นภาษีเงินได้นิติบุคคล เป็นเวลา 7 ปี นับตั้งแต่วันที่เริ่มมีรายได้

ตั้งแต่วันที่ 5 กุมภาพันธ์ 2541 ถึง 4 กุมภาพันธ์ 2548

-   มาตรา 35 (2)
    บริษัทได้รับลดหย่อนภาษีเงินได้นิติบุคคลในอัตราร้อยละห้าสิบของอัตราปกติมีกำหนด 5 ปี
    นับจากวันที่พ้นกำหนดระยะเวลาตามมาตรา 31 เฉพาะสาขาลำพูน, กบินทร์บุรี

ในการใช้สิทธิและประโยชน์บริษัทจะต้องปฏิบัติตามเงื่อนไขที่เกี่ยวกับสิทธิและประโยชน์ตามที่ได้รับ

3.2 การตลาดและภาวะการแข่งขัน

ตลาดในประเทศ

ภาวะการแข่งขันในอุตสาหกรรมการผลิตเสื้อผ้าสำเร็จรูปของบริษัทในปีที่ผ่านมา
นโยบายของรัฐบาลมุ่งเน้น “นิยมไทย” ทำให้สินค้าของบริษัทซึ่งเป็น BRAND
ต่างประเทศแต่ผลิตในไทย ใช้วัสดุในประเทศเป็นหลัก
โดยมุ่งเน้นและพัฒนาตั้งแต่วัตถุดิบจนสำเร็จเป็นสินค้าสำเร็จรูปที่มีคุณภาพดี ราคาไม่แพง
พร้อมทั้งพัฒนาเทคโนโลยีใหม่ ๆ เข้าสู่ตลาดอย่างต่อเนื่อง ไม่ว่าจะเป็น UV PROTECTION ,
CUREMAX , TEFLON (STAIN FREE) , COOLMAX , SUPPER SOFT และ DOUBLE FACE
ฯลฯ ประกอบกับการตลาดที่มีส่วนร่วมในกิจกรรมของสังคม เช่น การต่อต้านยาเสพติดในกลุ่มวัยรุ่น
เป็นต้น จากนโยบายต่าง ๆ ที่บริษัทได้ดำเนินการมาอย่างต่อเนื่อง
โดยมุ่งเน้นประโยชน์สูงสุดของผู้บริโภคเป็นหลัก
เป็นปัจจัยหนึ่งที่ทำให้บริษัทประสบผลสำเร็จเหนือคู่แข่งอย่างน่าพอใจ
และบริษัทยังมีความมุ่งหมายที่จะพัฒนาผลิตภัณฑ์ด้วยเทคโนโลยีใหม่ ๆ
พร้อมทั้งให้บริการเพื่อตอบสนองความพึงพอใจของลูกค้าทั้งก่อนและหลังการขาย
ด้วยนโยบายที่มุ่งเน้นความพึงพอใจของลูกค้าเป็นหลัก

ตลาดในประเทศ : สินค้าของบริษัท จะเป็นการขายให้กับ บริษัทการตลาด คือ บริษัท
ไอ.ซี.ซี.อินเตอร์เนชั่นแนล จำกัด (มหาชน), บริษัท บางกอกแอธเลติก จำกัด และอื่น ๆ
โดยบริษัทดังกล่าว จะจัดจำหน่ายในห้างสรรพสินค้าชั้นนำทั่วประเทศ
และได้ขยายช่องทางการจำหน่ายเข้าสู่ DISCOUNT STORE ซึ่งในปีที่ผ่านมา
การตอบรับของลูกค้ากับสินค้าของบริษัทมีผลเป็นที่น่าพอใจอย่างยิ่ง
โดยบริษัทใช้นโยบายในการผลิตสินค้า คือยึดถือความพอใจของผู้บริโภคเป็นหลัก
โดยการวิเคราะห์ความต้องการ และตอบสนองความพึงพอใจของลูกค้า แยกแยะกลุ่ม อายุ
อย่างพิถีพิถัน เอาใจใส่ต่อความต้องการของลูกค้าทั้งก่อนและหลังการขายอย่างต่อเนื่อง

ตลาดต่างประเทศ

ในปีนี้อุตสาหกรรมที่ผลิตเพื่อส่งออกได้รับผลกระทบจากการชะลอตัวของเศรษฐกิจโลกโดยเฉพาะสหรัฐฯ
และญี่ปุ่นอย่างรุนแรง ส่วนในธุรกิจสิ่งทอทางด้านการผลิตเริ่มหดตัวตั้งแต่ไตรมาส 3 ตลาดสหรัฐฯ
ได้เริ่มลด/ยกเลิกคำสั่งซื้อที่สั่งไว้ และมีการแข่งขันมากกับสินค้าจีน
จากการแข่งขันทางการค้าแบบไร้พรมแดน การทำธุรกิจจึงต้องมีการปรับใช้กลยุทธ์ใหม่ ๆ
อยู่ตลอดเวลา เพราะการที่ประเทศเพื่อนบ้านมีค่าแรงถูกกว่า มีทรัพยากรที่สมบูรณ์
และมีตลาดที่กว้างขวาง เช่น จีน เวียดนาม อินโดนีเซีย เกาหลี ไต้หวัน ฮ่องกง และสิงคโปร์
สร้างความกดดันต่อไทยมากพอสมควร เราจึงต้องวิเคราะห์ถึงศักยภาพและจุดแข็งของเรา
เร่งปรับปรุงขีดความสามารถของตนเพื่อให้สามารถต่อสู้ยืนหยัดได้ต่อไป

ตลาดต่างประเทศ : บริษัทจำหน่ายตรงกับลูกค้า ซึ่งลูกค้าจะเป็นเจ้าของ Brand
ที่นำเอารูปแบบมาให้เราผลิต และมีการผ่านบริษัทตัวแทน ตลาดที่จำหน่าย คือ ญี่ปุ่น ยุโรป อเมริกา
สิงคโปร์ ออสเตรเลีย แคนนาดา อาเชี่ยน และอื่น ๆ และในปี 2544 บริษัทมีสัดส่วนการส่งออก
18.61 % ซึ่งบริษัทได้มีการเดินทางไปพบปะลูกค้า
เพื่อให้ทราบความต้องการและสร้างความสัมพันธ์ที่ดีต่อลูกค้าโดยเสมอมา
เป็นการรักษาตลาดเดิมพร้อมทั้งแสวงหาตลาดใหม่ ๆ เพื่อเพิ่มช่องทางการจำหน่าย

นโยบายการดำเนินธุรกิจ

บริษัทต้องมีความรับผิดชอบ มีความโปร่งใส มีความสนใจต่อความต้องการของลูกค้า
และตลาดมากขึ้นโดยปริยาย และปัจจัยสำคัญ คือ

1.  การปรับองค์กรและวิธีการจัดการเพื่อเปิดโอกาส ให้มีความใกล้ชิดกับลูกค้ามากยิ่งขึ้น
    เปิดโอกาสสำหรับความคิดสร้างสรรค์ใหม่ ๆ มากยิ่งขึ้น
    และที่สำคัญต้องรู้จักตลาดและลูกค้าอย่างแท้จริง

2.  พัฒนาคุณภาพสินค้าและบริการ
    ซึ่งเป็นองค์ประกอบที่สำคัญที่สุดสำหรับชื่อเสียงและภาพพจน์ของบริษัท

3.  เป็นบริษัทที่เกื้อกูลต่อสังคม

4.  รักษาจริยธรรมในการทำธุรกิจอย่างสม่ำเสมอ

5.  ทุ่มเทการพัฒนาบุคลากรและสร้างขวัญกำลังใจให้พนักงาน

6.  มองการณ์ไกล เพื่อการขยายตัวไปสู่ธุรกิจใหม่ ๆ หาลู่ทางการขยายตลาดอย่างต่อเนื่อง
    และใช้เทคโนโลยีที่ทันสมัย

3.3 การจัดผลิตภัณฑ์และบริการ

ปัจจุบันบริษัทฯ มีสำนักงานใหญ่ และโรงงานสาขาอีก 3 แห่ง คือ

สำนักงาน + โรงงาน - 666 ถ.พระราม 3 แขวงบางโพงพาง เขตยานนาวา กรุงเทพฯ 10120

ผลิต : เสื้อผ้าเด็ก และชุดว่ายน้ำ

สาขาลำพูน - 77 หมู่ที่ 6 ถ.ลำปาง-เชียงใหม่ ต.บ้านกลาง อ.เมือง ลำพูน

ผลิต : เสื้อผ้าบุรุษ

สาขากบินทร์บุรี - 216 หมู่ที่ 5 ถ.สุวรรณศร ต.นนทรี อ.กบินทร์บุรี ปราจีนบุรี

ผลิต : เสื้อผ้าบุรุษ

สาขาเวลโกร์ว - 114 หมู่ 5 ต.บางสมัคร อ.บางปะกง ฉะเชิงเทรา

ผลิต : เสื้อผ้าบุรุษ และสตรี

กำลังการผลิตและปริมาณการผลิต

+-----------------------+--------------+---------------+--------------+
|                       | ปี 2544       | ปี 2543        | ปี 2542       |
+-----------------------+--------------+---------------+--------------+
| กำลังการผลิต (หน่วย :    | 1,382,245    | 1,242,195     | 1,260,000    |
| ตัว)                   |              |               |              |
|                       | 102,023      | 78,250        | 60,000       |
| - เสื้อผ้าบุรุษ            |              |               |              |
|                       | 384,957      | 334,700       | 278,000      |
| - เสื้อผ้าสตรี            |              |               |              |
|                       | 198,754      | 179,306       | 220,000      |
| - ชุดว่ายน้ำ             |              |               |              |
|                       |              |               |              |
| - ชุดเด็ก               |              |               |              |
+-----------------------+--------------+---------------+--------------+
| รวม                   | 2,067,979    | 1,834,451     | 1,818,000    |
+-----------------------+--------------+---------------+--------------+
| ปริมาณการผลิตจริง        | 1,223,213    | 1,127,357     | 1,060,070    |
|                       |              |               |              |
| - เสื้อผ้าบุรุษ            | 168,049      | 82,395        | 55,660       |
|                       |              |               |              |
| - เสื้อผ้าสตรี            | 249,012      | 235,373       | 236,810      |
|                       |              |               |              |
| - ชุดว่ายน้ำ             | 187,234      | 174,622       | 186,667      |
|                       |              |               |              |
| - ชุดเด็ก               |              |               |              |
+-----------------------+--------------+---------------+--------------+
| รวม                   | 1,827,508    | 1,619,747     | 1,539,207    |
+-----------------------+--------------+---------------+--------------+
| การใช้กำลังการผลิต (%)   | 88.37        | 88.30         | 84.66        |
+-----------------------+--------------+---------------+--------------+

 

หมายเหตุ : จำนวนกะที่สามารถผลิตได้จริง 1 กะ และจำนวนกะที่ผลิตจริง 1 กะ

วัตถุดิบและผู้จัดจำหน่าย

1.  วัตถุดิบและแหล่งที่มา

วัตถุดิบที่สำคัญสำหรับการผลิตเสื้อผ้าสำเร็จรูป ได้แก่ ผ้า ซึ่งมีทั้งผ้าทอ ผ้าถักและผ้าชุดว่ายน้ำ
ซึ่งมีสัดส่วนมากกว่า 50 % ของต้นทุนรวม
โดยแหล่งที่มาของวัตถุดิบหลักทำการสั่งซื้อจากภายในประเทศประมาณ 85 % ส่วน 15 %
เป็นการสั่งซื้อวัตถุดิบจากต่างประเทศซึ่งเป็นผ้าที่ผลิตในประเทศไม่ได้
หรือเกิดจากลูกค้าอ้างอิงในการให้สั่งซื้อ ผ้าที่นำเข้าจากต่างประเทศ เช่น เกาหลีใต้ อิตาลี
ฮ่องกง ญี่ปุ่น เป็นต้น ในปี 2544 ในช่วงต้นปีจนถึงกลางปีสภาพการซื้อขายในตลาดมีสภาพคล่องดี
แต่ในช่วงปลายปี (ประมาณเดือนตุลาคม – ธันวาคม) การซื้อชะลอตัวลงเล็กน้อย
แหล่งการผลิตและจัดจำหน่ายวัตถุดิบมีมากเพียงพอ
เพื่อตอบสนองความต้องการทั้งในและต่างประเทศ
แต่ในประเทศจะมีปัญหาในด้านความหลากหลายของเนื้อผ้าที่ผลิตไม่ได้ตามแนวโน้มแฟชั่นจากต่างประเทศ
และฟินิชชิ่งของวัตถุดิบผ้าที่แหล่งผลิตภายในประเทศไม่สามารถทำได้
และมีต้นทุนสูงขึ้นมากในการเลือกใช้วัตถุดิบที่ดีมีคุณภาพ โดยนำเข้ามาเพื่อผลิตผ้าภายในประเทศ
นอกจากนี้ยังมีปัญหาการผลิตครั้งละปริมาณมาก ๆ และมีระยะเวลาในการผลิตยาวเกินไป
ซึ่งไม่สอดคล้องกับการแข่งขันของตลาดในปัจจุบัน

2.  ผู้จัดจำหน่าย

ผู้จัดจำหน่ายสำหรับวัตถุดิบผ้าจะมีการซื้อจากหลายช่องทางการจำหน่าย เช่น จากโรงงานโดยตรง
หรือผ่านตัวแทนจำหน่าย ซึ่งขึ้นอยู่กับประเภทของวัตถุดิบผ้านั้น ๆ เช่น
ผ้าถักส่วนใหญ่จะสั่งซื้อโดยตรงจากโรงงานผู้ผลิต
โดยมีการกระจายการสั่งซื้อไปในแต่ละผู้จัดจำหน่ายส่วนความสัมพันธ์กับผู้จัดจำน่ายจะเป็นคู่ค้าที่มีการค้าขายกันมาเป็นระยะเวลานาน
โดยส่วนใหญ่ค้าขายกันนานมากกว่า 10 ปี ทำให้คู่ค้าทั้ง 2
ฝ่ายมีความเข้าใจถึงระบบการทำงานของแต่ละฝ่ายได้ดี และสามารถร่วมกันพัฒนาสินค้าให้มีคุณภาพ
และมาตรฐานสากลเป็นที่ยอมรับสำหรับผู้บริโภคทั้งในประเทศ และต่างประเทศ

3.4 งานที่ยังไม่ได้ส่งมอบ

- ไม่มี -